( 245 ) 

 confient et se présument en leurs hautesses. iVacoutent à 

 nulles paroles de gens. Dient et concluent que tout ce qui 

 leur vient a gré, leur est loisible. Subjets ne sont à nulle 

 loy, ne au ehastoy de nulluy. Ne leur chaut quel fruit 

 porte leur vie, mais qu'elle plaise à eux-mesmes. La vie 

 est leur; sy en veulent user comme pour eux, et s'esva- 

 nouissent et meurent, Dieu sçait comment. Ils vivent sen- 

 suellement, non en raison. Ils obéissent à leur inclination ; 

 n'ont riens démonstré en eux fors orgueil ; vestent le 

 dehors précieusement, et de la sueur des povres et de leurs 

 dures labeurs se grandissent par les rues. N'y a sieute de 

 fruit nul, fors d'ignorance et de vanité, et contempnent 

 sçavoir et d'estre remonstrés. De Dieu font petit poids, 

 l'oublient le plus du temps, et du derrain et du plus froid 

 du cœur ils le servent. Tout leur temps ils le passent en 

 vanité, en ignorance et en ingratitude. Sy font briefve ter- 

 mination souvent, et fort doubteuse. 



» Quant doncques entre sifaits grans et haulx hommes, 

 rois et princes de la terre, il eschiet que un ou deux entre 

 tous s'adressent à bien et portent fruit de perfection et de 

 vertu, ceux-là se font regarder par exemple; ceux-là se 

 font préférer en honneur et en los. Et comme l'estoile du 

 matin se fait congnoistre en l'aube du jour, tout ainsy se 

 fait congnoistre le prince en sa vertu sur les autres. bien- 

 heure celuy! Il tient la terre et la mer sans vent d'orage. 

 11 tient Dieu bénivolent envers son peuple, et le peuple 

 recongnoissant de sa grâce. Ne tient qu'à un prince de 

 vertu, que le ciel et la terre et les anges et les hommes 

 ne soient en un compact non divisibles, et que un vouloir 

 ne soit commun à eux tous... 



» Or, as oy plusieurs exemples et plusieurs hautes re- 

 commandations de princes par un abrégié , et lesquels te 



